钦定古今图书集成/理学汇编/学行典/第244卷 > 周䌷
## 钦定古今图书集成/理学汇编/学行典/第244卷 > 周䌷

按《温州府志》：“周䌷，字守谧，永嘉人。县立为申明亭长。
里有朱氏，嫠妇抱幼雏抚之。及长，家渐丰。朱之弟及
子利其产，谋逐之，讼于县。林尹惑焉，䌷力争不得，乃
令嫠焚疏吁城隍神。越五日，恍惚见神降庭语曰：‘好
耆老，三日后听分剖’。及期，天阴晦，诸恶少方饮于大
州桥楼上，雷忽起震，朱父子击之，嫠冤遂白。䌷，因名”
其孙“感”，后登科。